KOMISIJAS ZIŅOJUMS PADOMEI par reizi piecos gados veikto novērtēšanu par daudzgadu finanšu pamatnostādnēm likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidāciju 2012. gada jūlijs /* COM/2012/0594 final */





Ievads Padomes 2003. gada 1. februāra Lēmumā 2003/77/EK ir noteiktas daudzgadu finanšu pamatnostādnes likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidāciju (finanšu pamatnostādnes)[1]. Minētā Padomes Lēmuma 2. pantā noteikts, ka reizi piecu gadu periodā Komisijai atkārtoti jānovērtē finanšu pamatnostādņu darbība un efektivitāte un pēc vajadzības jāierosina grozījumi. Pirmā šāda atkārtota novērtēšana tika veikta 2007. gadā, un Padomes Lēmums tika grozīts 2008. gada 15. septembrī (sk. Padomes Lēmumu 2008/750/EK[2]). Grozījumiem pārsvarā bija tehnisks raksturs, konkrētāk, ar tiem tika precizētas vairākas definīcijas, proti, obligāciju atmaksāšanas termiņa definīcija, kas papildināta tā, lai aptvertu arī definīciju, ko izmanto ar aktīviem nodrošinātu vērtspapīru (ANV) gadījumā, valsts emitētu vai garantētu vērtspapīru definīciju un banku izsniegta „parāda” definīciju. Pārdošanas un atpirkuma darījumu noteikumi tika pārstrādāti tā, lai tie atbilstu tirgus standartiem. Turklāt detalizētāk tika izklāstīti atsevišķi noteikumi, kas attiecas uz kredītvērtējumu, un maksimālais atmaksāšanas termiņš tika pagarināts par sešiem mēnešiem, lai ņemtu vērā ES dalībvalstu mainošos emitēšanas sistēmu. Tika atjaunināti arī daži grāmatvedības uzskaites noteikumi, lai atspoguļotu pāreju uz visai Komisijai saistošiem starptautiski pieņemtiem grāmatvedības noteikumiem. Šajā ziņojumā ir novērtēta finanšu pamatnostādņu darbība un efektivitāte piecu gadu periodā no 2008. līdz 2012. gadam. Finanšu pamatnostādņu darbība un efektivitāte piecu gadu periodā no 2008. līdz 2012. gadam Saskaņā ar Padomes Lēmumu 2003/77/EK, kas grozīts ar Padomes Lēmumu 2008/750/EK, Komisija pārvalda likvidējamās EOTK aktīvus tā, “ lai nodrošinātu to, ka vajadzības gadījumā līdzekļi ir pieejami, vienlaikus gūstot pēc iespējas augstākus ienākumus un ilglaicīgi saglabājot augstu drošības un stabilitātes pakāpi.” (Padomes Lēmuma 2003/77/EK pielikuma 3. punkts). Attiecībā uz minētajiem mērķiem finanšu pamatnostādnes 5 gadu periodā no 2008. līdz 2012. gadam ir darbojušās labi, neraugoties uz sarežģītiem tirgus apstākļiem saistībā ar vispasaules finanšu un parādu krīzi. Lai gan situācija finanšu tirgos ievērojami pasliktinājās, saistības attiecībā uz visiem pārvaldītajiem aktīviem tika izpildītas (uz 2012. gada jūniju), turklāt portfeļa ienesīgums bija apmierinošs. Konkrētāk, laikposmā starp 2008. gada 1. janvāri un 2012. gada 30. jūniju portfeļa kumulatīvais ienesīgums bija 19,5 % jeb vidēji 4 % gadā no augstas kvalitātes/zema riska portfeļa. Sīkāka informācija par portfeļa aktīviem ir sniegta pielikumā. Tādējādi portfeļa kapitāls ne tikai tika saglabāts, bet arī tika palielināts. Portfeļa tirgus vērtība 2012. gada 30. jūnijā bija EUR 1,74 miljardi, bet 2007. gada 31. decembrī – EUR 1,46 miljardi. Novērtēšanas laikposmā portfelī ieguldījumu EUR 152,28 miljonu apmērā deva jaunās dalībvalstis, bet no tā kopumā tika nodrošināti EUR 229 miljoni pētniecības turpināšanai ar ogļu un tērauda rūpniecību saistītās nozarēs, kā paredzēts Padomes Lēmumā 2003/77/EK. Novērtēšanas laikposmā spēkā esošās finanšu pamatnostādnes nodrošināja efektīvu pamatu pārdomātai aktīvu un riska pārvaldības sistēmai, kas nemitīgi tiek pārskatīta un pielāgota tirgus attīstībai un nozares standartiem. To, vai Komisija ievēro riska pārvaldības sistēmu, nemitīgi uzrauga īpaša riska pārvaldības struktūra, kas ir neatkarīga no aktīvu pārvaldītājiem un sniedz ziņojumus tieši augstākajai vadībai. Papildus pašreizējai riska uzraudzības un kontroles sistēmai riska un aktīvu pārvaldības sistēmām un procedūrām regulāri veic iekšējas un ārējas revīzijas. Saistībā ar fonda pārvaldību un pieeju attiecībā uz krīzes ietekmes pārvaldību privātie ārējie revidenti nav konstatējuši nekādas problēmas. Papildus privātajiem ārējiem revidentiem likv. EOTK pārvaldības regulāras revīzijas veic arī Eiropas Savienības Revīzijas palāta. Minēto revīziju ziņojumos nav nekādu ieteikumu par likv. EOTK finanšu pamatnostādnēm. Secinājums Pamatojoties uz iepriekš izklāstīto, Komisija uzskata, ka pašreizējās finanšu pamatnostādnes nav jāmaina. Līdz ar Komisijas riska pārvaldības sistēmu, kura tiek nemitīgi pārskatīta un pēc vajadzības koriģēta, pašreizējās finanšu pamatnostādnes novērtējuma periodā ir darbojušās apmierinoši. No portfeļa ir gūts kopējais ienesīgums, kas salīdzinājumā ar tā tirgus standartu vērtējams pozitīvi, un ilgtermiņā tas ir bijis drošs un stabils. PIELIKUMS 1.a pielikums. Portfeļa struktūra uz 30.06.12 || || || || || || Uzņēmuma kods: EOTK || || || || || || || a) PORTFEĻA STRUKTŪRA UZ 30.06.12 || || || || Portfelis || Tirgus vērtība bez uzkrātajiem procentiem || Tirgus vērtība ar uzkrātajiem procentiem || 30.06.2012 Obligācijas || 1 454 273 591 || 1 476 771 277 || 85 % Starpsumma – obligācijas || 1 454 273 591 || 1 476 771 277 || 85 % Naudas līdzekļi (sk. c) tabulu) || 262 339 281 || 262 339 281 || 15 % KOPĀ || 1 716 612 872 || 1 739 110 558 || 100 % || || || b) PORTFEĻA TERMIŅŠ || || || Uz 30.06.12 || || Modificētais termiņš || (2,62*) || || 2,24 || || (*) tikai obligāciju daļa || || || || || || c) NAUDAS LĪDZEKĻU STRUKTŪRA || || || Uz 30.06.12 || || Naudas tirgus noguldījumi || 261 800 000 || || Uzkrātie procenti || 209 468 || || Nostro konti* || 329 813 || || KOPĀ || 262 339 281 || || || || || 1.b pielikums. Portfeļa struktūra uz 31.12.08 || || || || || a) PORTFEĻA STRUKTŪRA UZ 31.12.08 || || || || Portfelis || Tirgus vērtība bez uzkrātajiem procentiem || Tirgus vērtība ar uzkrātajiem procentiem || 31.12.2008 Obligācijas || 1 431 863 320 || 1 463 674 511 || 93 % Starpsumma – obligācijas || 1 431 863 320 || 1 463 674 511 || 93 % Naudas līdzekļi (sk. c) tabulu) || 106 935 595 || 106 935 595 || 7 % KOPĀ || 1 538 798 915 || 1 570 610 106 || 100 % || || || b) PORTFEĻA TERMIŅŠ || || || Uz 31.12.08 || || Modificētais termiņš || (3,99*) || || 3,72 || || (*) tikai obligāciju daļa || || || || || || c) NAUDAS LĪDZEKĻU STRUKTŪRA || || || Uz 31.12.08 || || Naudas tirgus noguldījumi || 100 600 000 || || Uzkrātie procenti || 243 897 || || Nostro konti* || 6 091 697 || || KOPĀ || 106 935 595 || || 2.a pielikums. Obligāciju portfeļa struktūra uz 30.06.2012 2.b pielikums. Obligāciju portfeļa struktūra uz 31.12.2008 [1] OV L 29, 5.2.2003., 25. lpp. [2] Padomes 2008. gada 15. septembra Lēmums 2008/750/EK, ar ko groza Lēmumu 2003/77/EK, ar ko nosaka daudzgadu finanšu pamatnostādnes likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidāciju (OV L 255, 23.9.2008., 28. lpp.).